# Alsóverecke

### A Wikipédiából, a szabad lexikonból.

Alsóverecke (ukránul Нижні Ворота (Nizsnyi Vorota / Nyzhni Vorota), 1945-ig Нижні Верецки (Nizsnyi Verecki / Nyzhni Veretsky)): városi jellegű település a mai Ukrajnában, Kárpátalján, a Volóci járásban.

## [szerkesztés] Fekvése

A 2000 lakosú ruszin falu a Zavodka-patak Latorcába torkolásánál fekszik. A 20. században Rekeszt (Zagyilszka) csatolták hozzá.

## [szerkesztés] Nevének eredete

Neve a régi magyar verécke (= kis kapu) főnévből ered, mely egykor gyepűkapura vonatkozott. Az ukrán vorota szintén kapu jelentésű.

## [szerkesztés] Története

1263-ban Werezka néven említik először. Már a 12. században lakott volt, 1734-ben mezővárosi rangot kapott, 1715 és 1848 között határőri és harmincadállomás volt itt. 1855 és 1861 között szolgabírói és járási hivatal, valamint pénzügyőrség működött itt. Mint Verhovina központjának híresek voltak vásárai. Görög katolikus fatemploma 1784-ben, kőtemploma 1860-ban épült. 1910-ben 1935 lakosából 920 ruszin, 799 német és 213 magyar volt. A trianoni békeszerződésig Bereg vármegye Alsóvereckei járásának székhelye volt.

A lap eredeti címe "http://hu.wikipedia.org../../../a/l/s/Als%C3%B3verecke.html"

Kategória: Kárpátalja települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Українська